Martí, avui a Brussel·les amb Jean-Claude Juncker. | EFE>

El Govern "ha fet un pas més respecte del procés d'intervenció de la BPA", fent cessar tot l'equip administratiu de l'entitat, així com "alguns directius". Així ho ha fet saber el cap de Govern, Antoni Martí, en una compareixença posterior a la reunió mantinguda amb el president de la Comissió Europea (CE), Jean-Claude Juncker, per corroborar el compromís d'avançar en matèria d'associació amb la Unió Europe (UE).



A primera hora del matí, L'Institut Nacional Andorrà de Finances (INAF), que col·labora amb la Unitat d'Intel·ligència Financera d'Andorra (UIFAND), notificava la suspensió de la intervenció a Banca Privada d'Andorra (BPA) per passar a cessar el Consell de l'Administració que en un principi només havia de "tutelar", així com tres dels directius de l'entitat. Això ha succeït dos dies després del motivant de la ingerència: un comunicat per part del Departament del Tresor nord-americà en què s'acusava l'entitat andorrana de blanqueig de capitals.



Martí ha reiterat novament i així li ho ha transmés al president de la CE, "que no és un problema de solvència ni de liquidesa". També ha volgut "formalitzar" que el "problema està circumscrit, única i suposadament, en un sector de BPA", la qual, a més a més, tampoc pateix cap "problema de solvència ni de liquidutat i, per tant, Andorra seguirà cooperant fins al final perquè aquest Govern ha optat per la transparència".



El cap de Govern en funcions ha recordat que, en el mateix comunicat en què es recomana el control de la banca acusada, es congratula la col·laboració de l'Executiu: "la FinCEN agfirmava que hi ha hagut una bona relació entre les relacions de les autoritats americanes i les institucions de supervisió andorranes. Això continuarà sent així".



Comunicat de la INAF / L'Insitut Nacional Andorrà de Finances ha emès avui un comunicat per informar que el seu Consell d'Administració va acordar ahir a la nit suspendre "provisionalment el Consell d'Administració de Banca Privada d'Andorra, SA (en endavant, BPA) i tres membres de la seva Direcció General". Així mateix, la INAF informa que s'ha nomenat Carles Salvadó Miras, Santiago Guillén Sánchez i Joan Quera Font "com a administradors provisionals mancomunats, amb efectes des del dia d’avui i deixar sense efecte en aquesta mateixa data la mesura d’intervenció prèviament acordada per aquest Institut".



La INAF, a més, anuncia que aquestes noves mesures, "que han estat formalment notificades a les 8.30 hores, hora local", suposen la "presa de control efectiu dela gestió administrativa i operativa de BPA, i tenen per objectiu preservar l'estabilitat de l'entitat i la seva operativa".

